തൂശനില മിനികഫേ തുടങ്ങാന് താല്പര്യമുണ്ടോ? കാശ് സമുന്നതി തരും, തിരിച്ചടയ്ക്കുകയും വേണ്ട പത്തനംതിട്ട: പുനലൂര് ശബരിമല പാതയില് ഇളകൊള്ളൂര് എത്തുമ്ബോള് തൂശനില എന്നൊരു ബോര്ഡ് നമ്മുടെ ശ്രദ്ധയില്പെടും. പേരിലെ കൗതുകത്തില് നിന്നുതന്നെ ഭക്ഷണശാലയാണ് എന്ന് ബോദ്ധ്യപ്പെടുമെങ്കിലും ശരിക്കും കൗതുകം തൂശനിലയ്ക്കകത്ത് പ്രവേശിക്കുമ്ബോഴാണ്. നാല് വനിതകളുടെ കൂട്ടായ്മയില് പിറന്ന ഈ മിനി കഫേയില് ഭക്ഷണപ്രേമികളെ കാത്ത് നിരവധി വിഭവങ്ങള് തയ്യാറായി ഇരിപ്പുണ്ട്. രജനി ബി നായര്, പികെ ശാന്തകുമാരി, ജി. ഓമന, ശ്രീലേഖ സുരേഷ് എന്നിവരാണ് തൂശനിലയുടെ അമരക്കാര്. കൊവിഡ് കാലത്ത് വരുമാനം നിലച്ചുപോയ ലക്ഷക്കണക്കിന് ആളുകള്ക്ക് ഒരു മാതൃക കൂടിയാണ് ഇവരുടെ ജീവിതം. സംസ്ഥാന സര്ക്കാരിന്റെ കീഴിലുള്ള മുന്നോക്ക വികസന കോര്പ്പറേഷന്റെ നവീന പദ്ധതിയാണ് തൂശനില. കൊവിഡില് വരുമാനം മാര്ഗം അടഞ്ഞ ഇവര്ക്ക്, തൂശനില ഒരു സ്ഥിരവരുമാന മാര്ഗമായി മാറിയതിന് പിന്നില് സ്ഥലം എന്എസ്എസ് കരയോഗത്തിന്റെ പൂര്ണപിന്തുണ കൂടിയുണ്ട്. കരയോഗം സെക്രട്ടറി രാജീവാണ് സമുന്നതിയുടെ പദ്ധതിയെ കുറിച്ച് പറയുന്നത്. ധനലക്ഷ്മി ബാങ്ക് വഴിയാണ് അപേക്ഷ സ്വീകരിച്ചത്. തുടര്ന്ന് സമുന്നതിയുടെ നേതൃത്വത്തില് മിനി കഫേ തുടങ്ങുന്നതിനുള്ള ഫണ്ട് അനുവദിക്കപ്പെട്ടു. ഊണ്, ബിരിയാണി, പെറോട്ട, ഇഡ്ഡലി, ദോശ, ചിക്കന് കറി, ചിക്കന് ഫ്രൈ, ഫിഷ് കറി, ഫിഷ് ഫ്രൈ തുടങ്ങി തൂശനിലയില് വിഭവങ്ങള് അനവധിയാണ്. തങ്ങള്ക്കു മുന്നിലുള്ള ഏതൊരാളുടെയും വയറും മനസും നിറഞ്ഞാല് മാത്രമേ തൂശനില മടക്കാന് ഇവര് സമ്മതിക്കുകയുള്ളൂ. കൊവിഡ് നിയന്ത്രണങ്ങളുടെ പശ്ചാത്തലത്തില് ഇരുന്ന് കഴിക്കുന്നതിന് നിയന്ത്രണങ്ങളുണ്ടെങ്കിലും, കൃത്യമായ മാനദണ്ഡങ്ങള് പാലിച്ചുകൊണ്ടാണ് പ്രവര്ത്തനം. പാഴ്സലിനും, ഹോം ഡെലിവറിക്കും ആവശ്യക്കാരേറെയാണ് തൂശനിലയില്. നിലവില് ദിനംപ്രതി പതിനായിരം രൂപയോളം വരുമാനം ഉണ്ടാക്കാന് തൂശനില രജനിയെയും സംഘത്തെയും സഹായിക്കുന്നുണ്ട്. എന്എസ്എസ് താലൂക്ക് യൂണിയന്റെ പൂര്ണ പിന്തുണയും ഇവര്ക്കുണ്ട്. ഓണക്കാലത്ത് പായസമേള നടത്തി ഇളകൊള്ളൂരിന്റെ മനസു കവര്ന്നതും തൂശനിലയുടെ മറ്റൊരു ക്രെഡിറ്റാണ്. സംവരേണതര വിഭാഗങ്ങള്ക്കുള്ള പദ്ധതിയായ തൂശനിലയില് ഗ്രാമപ്രദേശങ്ങളില് 1.5 ലക്ഷവും, നഗരങ്ങളില് 2 ലക്ഷവുമാണ് സംരംഭം തുടങ്ങാനായി അനുവദിക്കുക. പൂര്ണമായും മൂലധന സബ്സിഡിയായാണ് ഇവ ലഭിക്കുക. അതുകൊണ്ടുതന്നെ ഈ തുക കഴിഞ്ഞുവരുന്ന വായ്പയ്ക്ക് മാത്രം ഉപഭോക്താവ് ബാങ്കിന് പലിശ നല്കിയാല് മതിയാകും. ഇതുതന്നെയാണ് തൂശനിലയുടെ ഏറ്റവും വലിയ പ്രത്യേകതയും. ഭക്ഷ്യസുരക്ഷ വകുപ്പിന്റെ ഈറ്റ് റൈറ്റ് ആന്റ് ഈറ്റ് ഹെല്ത്തി എന്ന മുദ്രാവാക്യത്തിന് ഊന്നല് നല്കികൊണ്ടു പ്രവര്ത്തിക്കുന്ന തൂശനില, വൃത്തിക്കും സുരക്ഷയ്ക്കും ഏറെ പ്രാധാന്യമാണ് നല്കുന്നത്. സര്ക്കാരിന്റെ നയപ്രഖ്യാപനവേളയില് ഗവര്ണര് ആരിഫ് മുഹമ്മദ് ഖാന് തൂശനില പദ്ധതിയെ കുറിച്ച് എടുത്തുപറയുകയുണ്ടായി. അപേക്ഷ ലഭിച്ച് വളരെ കുറഞ്ഞ സമയത്തിനുള്ളില് തന്നെ തുക അനുവദിച്ചു കിട്ടാനുള്ള നടപടികളാണ് സമുന്നതി സ്വീകരിച്ച് വരുന്നത്. തൂശനില മിനി കഫേ തുടങ്ങണമെന്ന് ആഗ്രഹിക്കുന്ന ആര്ക്കും ധനലക്ഷ്മി ബാങ്ക് വഴി നേരിട്ട് അപേക്ഷ നല്കാം. വിശദ വിരങ്ങള്ക്ക് സമുന്നതിയെ നേരിട്ടോ ഫോണിലോ ബന്ധപ്പെടാം.